Varrak (kirjastus)
Varrak on Tallinnas tegutsev raamatukirjastus. Varrak loodi 1991. aastal. Esimesel aastal ilmus 4 brošüüri ja järgmisel aastal 12 pehmes köites väljaannet. Aastatega on kirjastus kasvanud ja 2020. aastatel ilmub aastas umbes 200 raamatut. Lisaks tõlke- ja Eesti ilukirjandusele avaldab kirjastus ajalooraamatuid, aimeraamatuid, ja tarberaamatuid. Kirjastuse nõukogu juhatab loomisest peale Maret Maide, direktor on Priit Maide. Kirjastuse peatoimetaja on Krista Kaer ja teadustoimetaja Marek Tamm. 2017. aasta seisuga oli Varrak Eesti suurima käibega ilukirjanduse väljaandja.